《如京至西兴阻风雨》
宋代·戴炳

月将圆夜出乡关，才到西兴月又残。老去问名先已懒，近来行路觉尤难。

云烟漠漠吴山暗，风雨潇潇浙水寒。识破人生真逆旅，此身何处不堪安。

作者简介：宋台州黄岩人，字景明，号东野。戴复古从孙。宁宗嘉定十三年进士。理宗嘉熙间授赣州法曹参军。少工吟咏。有《东野农歌集》。